Diari Oficial de la Generalitat Valenciana


Sumari del DOGV 3145, del 18-12-1997 (1997/12019)

RESOLUCIÓ de 18 de novembre de 1997, del conseller de Sanitat, per la qual convoca una oferta dirigida al personal del Servei Especial d'Urgències d'Alacant per a integrar-se en Equips d'Atenció Primària dependents de la Conselleria de Sanitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3145

Data del DOGV
:   18-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12388


Data del document
:   18-11-1997

Organisme emissor
:   Conselleria de Sanitat

Tipus de document
:   Resolució

4090 RESOLUCIÓ de 18 de novembre de 1997, del conseller de Sanitat, per la qual convoca una oferta dirigida al personal del Servei Especial d'Urgències d'Alacant per a integrar-se en Equips d'Atenció Primària dependents de la Conselleria de Sanitat. [97/12094]
  
Les ordres de 24 de març de 1995 i de 26 de febrer de 1997, de la Conselleria de Sanitat i Consum preveuen la reestructuració dels actuals serveis d'atenció de les urgències extrahospitalàries a través d'un procés en què s'havien de fer ofertes d'integració de determinats efectius als Equips d'Atenció Primària.
  
Per això, tenint en compte l'assignació de competències relatives a la realització de les ofertes d'integració del personal en els Equips d'Atenció Primària a què fan referència els articles 2.i) i 3.4.j) de l'Ordre de 10 de març de 1997 (DOGV núm. 2.953, de 17.03.97) així com la precedent Resolució de 20 de novembre de 1991 (DOGV núm. 1.687, de 19.12.91), resolc convocar una oferta d'integració singular a Equips d'Atenció Primària, que ha estat negociada amb els representants dels treballadors d'acord amb el que preveu la Llei 9/1987, de 12 de juny, amb subjecció a les següents
  
BASES
  
Primera. Àmbit d'aplicació
  
Es convoca una oferta singular d'integració al personal facultatiu i sanitari que treballa amb plaça en propietat en el Servei Especial d'Urgències Alacant-Elx-Elda.
  
Segona. Places oferides
  
Les places objecte d'aquesta convocatòria, i la seua distribució, són les que figuren en l'annex I.
  
L'ordre d'adjudicació de les places, en el supòsit que no n'hi haja prou de no ocupades, s'ajustarà als criteris fixats per la Resolució de 28 de març de 1996 del secretari general de la Conselleria de Sanitat i Consum (DOGV núm. 2.736, de 26.04.96 i núm. 2.775 de 21.06.96), amb l'excepció de les places ocupades per personal amb reingrés provisional que, com que no es tracta d'un concurs de trasllats en el qual estarien obligats a participar, no podrien ser desplaçats.
  
Tercera. Requisits dels aspirants
  
Els requisits necessaris per a optar a aquesta oferta seran:
  
- Trobar-se en situació de servei actiu.
  
- Posseir nomenament en propietat com a metge del Servei Especial d'Urgències d'Alacant-Elx-Elda, per a optar a places de medicina general d'Equips d'Atenció Primària; practicant o ajudant tècnic sanitari del Servei Especial d'Urgències d'Alacant-Elx-Elda, per a optar a places d'infermeria en Equips d'Atenció Primària.
  
Quarta. Sol·licituds
  
El model de sol·licitud és el que figura com a annex II d'aquesta convocatòria.
  
El termini de presentació de sol·licituds serà de 15 dies comptadors a partir de l'endemà de la publicació d'aquesta oferta en el Diari Oficial de la Generalitat Valenciana. Les sol·licituds es presentaran a la Direcció Territorial d'Alacant, carrer de Girona núm. 26, codi postal 03034 d'Alacant, o mitjançant qualsevol de les formes previstes en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92).
  
A la instància caldrà adjuntar la documentació següent:
  
- Fotocòpia del Document Nacional d'Identitat.
  
- Original o fotocòpia compulsada del nomenament en propietat en la categoria corresponent.
  
- Certificació de serveis prestats amb nomenament en propietat.
  
- Original o fotocòpia compulsada de la resolució de reconeixement de serveis previs (Llei 70/78 de 26 de desembre), si s'escau.
  
Per al que no preveja aquesta convocatòria, se seguiran les bases recollides en la Resolució de 20.11.91 (DOGV núm. 1.687, de 19.12.91).
  
Cinquena. Admissió i exclusió d'aspirants
  
Quan acabe el termini de presentació de sol·licituds el director territorial publicarà la llista provisional d'admesos i exclosos. D'acord amb el que disposa la base 6.3 de la resolució de 20 de novembre de 1991 les persones interessades disposaran d'un termini de 10 dies naturals per esmenar la falta que n'haguera motivat l'exclusió, o presentar els documents o al·legacions que consideren oportuns en relació amb el contingut de les llistes. Aquest termini començarà a computar-se des que siguen publicades.
  
Acabat el termini anterior i vistes les al·legacions presentades, mitjançant una resolució expressa elevarà a definitives les llistes, que es publicaran al tauler d'anuncis, amb les rectificacions que pertoquen.
  
Al director general de Recursos Humans s'elevarà una còpia de les actuacions fetes i les propostes de resolució d'integració o de denegació perquè les resolga. Aquesta resolució amb la indicació de la plaça adjudicada a cada aspirant es publicarà al tauler d'anuncis de la direcció territorial.
  
Contra les resolucions tant del director territorial de Sanitat d'Alacant que aprove la llista d'admesos com del director general de Recursos Humans que en determine la integració es podran interposar els recursos que s'especifiquen en la base setena.
  
El personal del Servei Especial d'Urgències d'Alacant-Elx-Elda podrà sol·licitar places de la pròpia zona bàsica o de les restants zones de l'àrea o àrees limítrofes. L'oferta d'incorporació a aquestes es resoldrà a favor dels qui tingueren reconegut major temps de serveis a efectes de triennis. Els empats es resoldran en funció de major edat i tindrà dret preferent el personal de la mateixa zona de salut.
  
El personal que no opte per la integració s'incorporarà a l'estructura del SEU/SAMU o continuarà prestant serveis en la zona bàsica de salut, amb respecte a les seues condicions laborals de dret necessari, sota la dependència orgànica i funcional del coordinador d'EAP i del director d'Atenció Primària corresponent.
  
Sisena. Dedicació
  
El règim econòmic aplicable al personal que opte per la integració serà el que estableix el Reial Decret Llei 3/1987, d'11 de setembre, i en les normes de desenvolupament en l'àmbit de l'Atenció Primària. Donada la suspensió del Decret 180/1996, de 2 d'octubre, del Govern Valencià, els llocs de treball tindran assignat el complement que en el seu moment es determine.
  
El règim de prestació de serveis serà, indistintament, de matí i/o vesprada. El règim horari s'entén sense perjudici del que poguera correspondre per participació en les diferents modalitats de torns d'atenció continuada.
  
Setena. Recursos
  
Aquesta resolució comprensiva de bases d'oferta d'integració i els actes que porten a terme la Direcció Territorial de Sanitat i la Direcció General de Recursos Humans en aplicar-la, exhaureixen la via administrativa. Contra aquests actes, amb la comunicació prèvia als òrgans corresponents que els van dictar, es podrà interposar recurs contenciós administratiu davant el Tribunal Superior de Justícia de la Comunitat Valenciana. El termini per a presentar-lo serà de dos mesos comptadors des de l'endemà de la publicació, tot això segons l'article 109 de la llei esmentada en relació amb els articles 37.1 i 58.3 de la Llei de la Jurisdicció Contenciosa Administrativa.
  
València, 18 de novembre de 1997.- El conseller de Sanitat: Joaquín Farnós Gauchía.
  
Annex I
  
Àrea Zona Localitat Medicina Gral.
  
16 02 Alacant (Santa Faç) 1
  
16 03 Alacant (H. Provincial) 2
  
17 04 Elda 1
  
17 07 Petrer 1
  
18 02 Alacant (Babel) 1
  
18 05 Alacant (Los Angeles) 2
  
18 10 St.Vicent del Raspeig 2
  
19 02 Elx (Carrús oest) 1
  
19 05 Elx Altabix 1
  
Àrea Zona Localitat Infermeria
  
16 02 Alacant (Santa Faç) 1
  
16 03 Alacant (H. Provincial) 2
  
17 04 Elda 1
  
17 07 Petrer 1
  
18 05 Alacant (Los Angeles) 1
  
 18 10 St. Vicent del Raspeig 1
  
 19 02 Elx (Carrús oest) 1
  
Annex II
  
Sr./Sra......amb DNI......amb domicili a...... amb la categoria professional de ........i adscrit/adscrita a la institució sanitària........
  
ACCEPTA, vista la Resolució de..... la seua incorporació al Equip/Equips d'Atenció Primària de ...
  
...(lloc).......,.... (data)\_
  
DIRECTOR TERRITORIAL